钦定古今图书集成/方舆汇编/职方典/第1389卷
## 钦定古今图书集成/方舆汇编/职方典/第1389卷

| 钦定古今图书集成 方舆汇编 第一千三百八十九卷 |

| |

钦定古今图书集成方舆汇编职方典

第一千三百八十九卷目录

广东黎人岐人部汇考一

职方典第一千三百八十九卷

汉

武帝元封元年，平南越，初立珠厓、儋耳郡。按《汉书武帝本纪》，“元鼎五年夏四月，南越王相吕嘉反，杀汉使者及其王王太后。”元封元年春，得吕嘉首，遂定越地，以为南海、苍梧、郁林、合浦、交阯、九真、日南、珠厓、儋耳郡按《通志》，汉武帝元封元年，始略地为儋耳、珠崖郡。民皆服布如单被，穿中央为贯头。男子耕农，种禾稻“纻麻。女子桑蚕织绩。亡马与虎。民有五畜，山多麈麖。兵则矛盾、力木、弓弩、竹矢，或骨为镞。”嫁娶皆须八月引户，人民集会之时，男女自相可适，乃为夫妇，父母不能止。〈注：〉贯头，著时从头而贯之。麈麖，麈似鹿而大，麖，似鹿而小。按《琼州府志》：“汉元封元年，始略地为儋耳、珠崖郡。其地有黎母山，诸蛮环居其下，山水分流四郡山上传有人寿考逸乐，不与世接，但觉水泉甘美而已。其去省地远不供赋役者，名生黎，质直犷悍，不受欺触，不服王化，亦不出为人患。足迹不履民地，而自相仇”斗。居民入其地，以熟黎为援，以木为弓，以竹为弦，铁镞无羽，出入不释手。以标刀为戈，以角为甲。器用土釜、瓠瓢，饮用椒酒，以击鼓为乐，以射猎为生，以刻箭为信誓，以割鸡为问。“十重报仇，有杀其父祖及乡人者，易世必复。”地产沉水、蓬莱诸香。漫山多槟榔子、小马、翠羽、黄蜡之属。结茅为屋如覆盆。上以居人，下畜牛。豕。服布如单被，穿中央为贯头，吉贝为衣两幅，前后为裙，阔不过尺，掩不至膝。椎髻，跣足，插银铜钗，花幔缠头，腰围戴藤六角帽。妇人高髻，钗上加铜环，耳坠垂肩。衣裙皆五色吉贝，无裤襦，但系裙，四围合缝，穿而系之，曰“黎桶。”女子将及笄，置酒会亲属女伴，目施针笔，涅为极细虫蛾花卉，以淡粟纹遍其馀地，谓之“绣面女”婢获则否。死不哭，不粥饭，惟食生牛肉，以为哀痛之至。凿圆木为棺，葬则舁榇而行。令一人前以鸡子掷地，鸡子不破处为吉穴。与省地商人贸易，甚有信，不少受欺绐。商人信，则相与如至亲，借贷不吝。或负约，见其乡人，擒之以为质，枷以横木，必负者来偿始释。凡负钱一缗，次年倍责两缗倍至十年乃止。熟黎，旧传本南恩、藤、梧、高化人，多王、符二姓，言语皆六处乡音，因从征至者，利其山水田地，占食其间。开险阻，置村峒，以先入者为峒首，同入共力者为头目。父死子继，夫亡妇主。又多闽、广亡命，有纳粮当差之处，有纳粮不当差之处。性习为横，不问亲疏，一言不合，持弓刀相向，其妻当中一过即解，坐无尊卑。病则捶牛祀鬼，丧葬则斩牛待客。春则秋千会。邻峒男女妆饰来游，携手并肩，互歌相答，名曰“作剧。”有乘时为婚合者，父母率从无禁。婚姻不避同姓。近生黎者，其习俗与之同。近民居者，习俗与齐民等。争田夺地起仇衅，屠牛聚众，构生黎以为州县之患。按黎分生、熟二种，有此地即有此人。生黎虽犷悍，不服王化，亦不出为民害；为民害者，熟黎耳。初皆闽商，荡赀亡命，及本省土人贪其水田、占其居食，本夏也。而黎之间有名为“贸易”，图其香物之利、实为主谋，予以叛敌之方；往往阴阳生黎，凭陵猖獗。吁！此古今黎祸之媒孽也。

武帝　　　年，黎蛮攻郡，杀太守孙幸，幸子豹讨平之。

按《汉书武帝本纪》不载　。按《琼州府志》，“汉武帝末，黎蛮攻郡，杀太守孙幸，幸子豹率众讨平之。” 唐

太宗贞观　年。贬王义方为吉安丞。黎服其化按《唐书太宗本纪》不载　。按《王义方传》，义方素善张亮，亮抵罪。故贬吉安丞。吉安介蛮夷，梗悍不驯。义方召首领，稍选生徒，为开陈经书，行释奠礼。清歌吹籥，登降跽立，人人悦顺。

中宗　　　年以宋《庆礼》为岭南采访使谕抚诸黎。

按《唐书中宗本纪》不载　。按《宋庆礼传》，庆礼为

岭南采访使。时崖振五州首领更相掠。民苦于兵。使者至。辄苦瘴疠。莫敢往。庆礼身到其境。谕首领大谊。皆释仇相亲。州土以安。罢戍卒五千。德宗　　　年。遣岭南节度杜佑。讨平黎氏按《唐书德宗本纪》。不载　按《杜佑传》。佑迁岭南节度使。佑为开大衢。疏析廛闬。以息火灾。朱厓黎氏三世不宾。佑讨平之。

按《琼州府志》：“德宗时，珠崖黎氏三世保险不宾，遣岭南节度使杜佑讨平之。”

懿宗咸通五年，黎平置忠州。

按《唐书懿宗本纪》不载　。按《琼州府志》，咸通五年，命辛、傅、李、赵四将部兵擒黎峒蒋璘等于琼山南境，即今定安西南，峒中置忠州。

宋

“太宗太平兴国　年，以李崇矩为四州都巡检使，抚慰琼𥟖按《宋史太宗本纪》” 不载　。按《李崇矩传》，“崇矩移琼、崖、儋、万四州都巡检使。时黎贼扰动，崇矩悉抵其洞穴，抚慰以己财遗其酋长，众皆怀附。仁宗至和　年，黎人苻护犯边来归，诏贷其罪。” 按《宋史仁宗本纪》不载　。按《蛮夷传》，“黎峒，唐故琼管之地，在大海南，距雷州，泛” 海一日而至。其地有黎母山，黎人居焉。旧说五岭之南，人杂夷獠，朱崖环海，豪富兼并，役属贫弱。妇人服缌缏，绩木皮为布，陶工为釜，器用瓠瓢。人饮石汁，又有椒酒，以安石榴花著瓮中，即成酒。俗呼山岭为“黎” ，居其间者号曰“黎人。” 弓刀未尝去手，弓以竹为弦。今儋、崖、万安皆与黎为境，其服属州县者为熟𥟖。其居山峒无征徭者为生黎。时出与郡人互市。至和初。有黎人苻护者。边吏尝获其奴婢十人还之。苻护亦尝犯边。执琼崖州巡检慕容允则及军士。至是以军士五十六人与允则来归。允则道病死。诏军士至者贷其罪。徽宗政和　年。置寨防𥟖按《宋史徽宗本纪》。不载　按《琼州府志》。政和间。“筦帅郭涉乞置澄迈西峰寨，临高定南寨，以防黎人，由是道路无梗。”

宣和　年。黎人入贡。诏以苻元亨为承信郎按《宋史徽宗本纪》。不载　按《琼州府志》。“宣和间苻元亨与儋人陈大功招抚三十馀黎入贡。补承信郎。赐峒诰令。子孙各以官名承袭。世为峒首。大功亦补下班祗应。官至融州巡辖。”

钦宗靖康　年，败黎贼王文满于临高。

按《宋史钦宗本纪》不载　按《琼州府志》。“靖康中。逆贼王文满寇临高。民祷于昆耶神。以蜂虿驱之。贼败溃。”

高宗绍兴三十年，平黎贼王文满。

按：《宋史高宗本纪》：“绍兴三十年十二月，海南黎贼王文满平。”

按《琼州府志》：“绍兴三十年，广西运判邓酢上言，遂擒王用宾等，平之。”

孝宗乾道二年。诏复黎租及定抚黎官功罪按《宋史孝宗本纪》。不载　按《蛮夷传》。“乾道二年。从广西经略转运司议。诏海南诸郡倅守慰抚黎人。示以朝廷恩信。俾归我省地。与之更始。其在乾道元年以前租赋之负逋者。尽赦免之。能来归者复其租五年。民无产者官给田以耕。亦复其租五年。守倅能慰安黎人及收复省地者，视功大小为赏有差，失地及民者有重罚。” 六年，黎乱，权万安军事孙滋招降之。

按《宋史孝宗本纪》不载　。按《蛮夷传》：“乾道六年，黎人王用休为乱，权万安军事，同主管本路巡检孙滋等招降之。”

九年，以降黎功，诏补黎人王日存、王承福、陈颜承节郎。

按《宋史孝宗本纪》不载　。按《蛮夷传》：“乾道九年八月，乐昌县黎贼劫省民，焚县治为乱，黎人王日存、王承福、陈颜招降之，琼管安抚司上其功，得借补承节郎。”

按《文献通考》：“九年，乐会县黎贼劫省民，焚官舍。琼管安抚请于朝，黎人王日存等，招降复业有功，并借补官资，弹压边面。义兵统制黄文广屡战有功，并欲推赏，以澄迈县巡检权移驻札乐会县，控制黎人，其生民久陷归业，蠲赋已责，从之。”

淳熙元年，诏“许王日存子孙袭职，及生黎王仲期归化。”

按《宋史孝宗本纪》不载　。按《蛮夷传》：淳熙元年，“诏承节郎王日存子孙许袭职。”

按《琼州府志》：“淳熙元年十月，五指山生黎峒首王仲期率其傍十峒丁口千八百二十归化。” 仲

期与诸峒首王仲文等八十一人诣琼管司，诣显应庙，研石歃血，约誓改过，不复抄掠，犒赐遣归。琼守图其形状衣制，上经略司。

按《通志》：淳熙元年，诏承节郎王日存等，许子孙承袭，以其祖父居荫，元系入贡。又自宣和以来能抚谕诸黎，弹压有劳也。《琼台志》：宣和间，儋人陈大功，招抚符元亨等三十馀黎入贡，补元亨等承信郎，赐袍笏铜盆校椅，诰词略云：“尔等远陶王化，慕义来归，咸秩以官，往钦朕命。” 子孙各以官名承袭，世为峒首，大功亦补下班祗应，官至融州巡辖。按《宋制》，赏赐有定制，铜盆校椅，似非公物，恐是峒酋杜撰，故附书之。

淳熙　年，知万安军赵绛剿平峒黎。

按《宋史孝宗本纪》不载　。按《琼州府志》：“淳熙初，知万安军赵绛以峒黎王集结三峒叛，乞师剿平。”

淳熙　年，灵川令黄畴若招捕黎蛮。

按《宋史孝宗本纪》。不载　按《琼州府志》。“淳熙间。万安军黎蛮窃发。经略司选灵川令黄畴若筹画招捕事宜。”

四年，知军汤鸴讨平黎人王利学。

按《宋史孝宗本纪》不载　。按《蛮夷传》：“淳熙四年冬，万安军王利学入寇，盖旻进率众拒之，兵弱战没。”

按《琼州府志》：“淳熙四年，万安南峒王利学入寇，知军汤鸴讨平之。”

八年。诏三十六峒都统领王氏女袭封宜人按《宋史孝宗本纪》。不载　按《蛮夷传》。淳熙八年六月。诏三十六峒都统领王氏女袭封宜人。初王氏居化外。累世立功边陲。皆受封爵。绍兴间。琼山民许益为乱。王母黄氏抚谕诸峒。无敢从乱者。以功封宜人。至是黄氏年老无子。请以其女袭封。朝廷从之。

按《虞衡志》：“王二娘者，琼州熟黎之酋，有夫而名不闻。家饶财，善用众，能制服群黎。朝廷封宜人琼管有号令，必下王，宜人无不帖然。二娘死，女能继之。其馀三郡，强名小垒，实不及江浙间一村落县邑，或为黎人居其厅事治所，遣人说谢，始得还。前后边吏端不敢言也。”

按《通志》：淳熙八年六月，琼管司言：“承袭宜人三十六峒统领王氏，称，其祖本化外州，皇祐、熙宁间归顺，弹压三十六峒，捍御隘口，正系琼管咽喉之地，三世受朝廷诰命，至母黄氏承袭，弹压边界。熙宁、绍兴间，又说谕化外黎人，各安生业，莫肯从乱，乾道七年，受诰封宜人。今年老无男，有一女，欲依例承袭。” 诏王氏袭。其后又以王氏之侄黄间补官守寨，弹压黎峒。嘉定九年，诏复许宜人黄氏、吴氏承袭。

九年筦帅韩璧安抚黎人。

按《宋史孝宗本纪》不载　。按《临高县志》，“淳熙九年，筦帅韩璧出入阡陌，劳来不倦，期年化成黎人，由是道路无阻。”

十二年白沙峒平。诏减陈升之三年磨勘按《宋史孝宗本纪》。不载　按《蛮夷传》，“淳熙十二年正月，乐会县白沙峒黎王邦佐等率贼众五百为寇。杀掠官军。保义郎陈升之抚降其众。俘获林智福等。琼管司上其功。诏减升之三年磨勘。”

十六年，诏补“大宁砦黄弼为承信郎。”

按《宋史孝宗本纪》不载　。按《蛮夷传》：“淳熙十六年，诏以大宁砦黄弼补承信郎，弹压本界黎峒琼管司，言弼沉鸷有谋，为远近推服，故用之。弼，宜人黄氏侄也。”

宁宗庆元　年。以刘汉修判郡。黎獠归化按《宋史宁宗本纪》。不载　按琼州府志。庆元初。通判刘汉。修崇郡学。讲明道义。激劝生徒。延师训导。黎獠犷悍。亦知遣子就学。衣裳佩服。踵至者十馀人。

理宗绍定四年。遣将讨黎贼。王居起。平之按《宋史理宗本纪》。不载　按《琼州府志》。琼山逆贼王居起创乱。屡抚屡叛。绍定四年。复大寇。僭号南王。残害临、澄、昌三邑。琼州城门尽闭。遣将讨之。明年夏。居起传首。馀党悉平。

端平　年，以刘椿知万安军，峒黎纳款。

按《宋史理宗本纪》不载　按《琼州府志》，“端平初，刘椿知万安军，买扶诸峒黎闻风相率至琼纳款，愿随土贡献。”

度宗咸淳六年，以马成旺征黎有功，命其子抚机专制诸黎。

按《宋史度宗本纪》不载　按《琼州府志》，咸淳六年春琼黎犯边，以钦守马成旺征之。成旺与子

抚机间关数十战，恢扩省地；乃命抚机颛筦寄，截黎出入诸峒始不敢肆。

元

世祖至元十六年，以朱国宝为宣慰使，黎蛮降服。

按《元史世祖本纪》，不载　。按《朱国宝传》：“至元十六年，国宝迁定远大将军、海北海南道宣慰使，移琼州，立官程，更弊政，训兵息民，具有条制。黎民降者三千户，蛮峒降者三十所。”

十八年，朱国宝击降诸黎。

按《元史世祖本纪》，不载　。按《朱国宝传》：“至元十八年，朱国宝破临高蛮寇五百人，招降居亥、番、亳、铜鼓、搏吐、桐油等十九峒，遣部将韩旺率兵略大黎、密塘、横山，诛首恶李实，火其巢，生致大锺、小锺诸部长十有八人。”

二十五年，以阔里吉思行湖广平章，讨平海南生黎。

按《元史世祖本纪》，不载　。按《阔里吉思传》：“至元二十五年，吉思擢朝列大夫、司农少卿，赐金束带，迁中议大夫、司农卿，升资善大夫，即拜荣禄大夫，行湖广平章，将兵讨海南生黎诸峒寨。又明年平之。”

二十八年，以琼州安抚使陈仲达率僚属征黎蛮，平之。

按《元史世祖本纪》：“至元二十八年五月，以参知政事廉希恕为湖广等处行省右丞，行海北海南道宣慰使都元帅，琼州安抚使陈仲达行海北海南道宣慰使都元帅，湖广行省左右司郎中伯颜于思别十八里，副元帅王信并同知海北海南道宣慰司事副元帅，并佩虎符，将二千二百人，以征黎蛮。僚属皆从仲” 达辟置。立“左右两江宣慰司都元帅府。”

按《琼州府志》：“是年，本路安抚使陈仲达诣阙，陈平黎策授海北海南道宣慰司都元帅，命同廉希恕等将蒙古汉军顺化军七千二百人，益以民兵一万四千，收诸黎。仲达病卒，湖广行省平章阔里吉思以分省督师，命仲达子谦亨领万户，统诸兵，副元帅王信、伯颜、于思，万户教化孙韩旺、杨显祖，副使林应瑞，副万” 户秦彪、千户蔡有阊、镇抚高佑、广西宣慰杨廷璧等，分兵统剿。至又明年七月，被召还朝，乃以馀贼付都元帅朱斌。斌统兵深入，人迹不到之处，黎巢尽空。明年甲午春，刻石五指黎婺而还。凡三历年，剿平各州县清水等峒，诛苻十九等渠魁，降附者不可胜数，得峒六百，户口二万三千八百二十七，“招收户口一万三千四百九十七。” 从省幕乌古孙泽议，立寨学，训谕诸峒，奏置屯田府，立定安、会同二县，万全一寨。

二十九年，敕“置海南新附黎民。”

按《元史世祖本纪》：“二十九年六月，敕以海南新附四州峒寨五百一十九民二万馀户，置会同、安定二县，隶琼州，免其田租。”

成宗大德二年以黎兵黎屯改属安抚司按《元史成宗本纪》。“大德二年罢海南黎兵万户府及黎蛮屯田万户府。” 以其事入琼州路军民安抚司。

大德　年，安抚使奥里天祥讨平黎寇。

按《元史成宗本纪》不载　按《琼州府志》：“大德中，王文河寇临高乐，会王应嘉寇澄迈，安抚使奥里天祥讨平之。”

仁宗皇庆元年。奥里天祥。讨黎寇王交。平之按《元史仁宗本纪》。不载　按《琼州府志》。皇庆壬子。王交寇会同。奥里天祥为阃帅。复讨平之。文宗天历　年。主簿谭汝楫讨平黎乱。

按《元史文宗本纪》，不载　。按《琼州府志》：“天历初，琼山黎招亡为乱，主簿谭汝楫请兵讨平之。” 按《通志》：“天历初，琼山黎多招引亡命为向道，时出劫。主簿谭汝楫请于大府，敛乡兵得五十人讨之。军次居缺洞，有贼二千突出欲战，以方树栅，令士卒皆解鞍纵马卧，贼疑不敢进，乃引去。遣兵五百乘之，贼伏发，遮其后，复遣” 千人援之，弗能前。乃自以兵击走贼，拔出其众，射中酋腹，贼遂退。复征近地兵万五千人。贼有九峒而居，野居中为最大，周围百二十里，草木蒙密不可入。汝楫先令万人除道周其山，暮复以万二千人衔枚围之。夜树栅三重为壁，壁外布竹钉以防奔突，内五步编竹为屏，伏卒以避流矢。明日，出万人赭其山，布陈以待，渐移栅近之。十日围逼，居野止三十里，八峒之蛮尽入据之，复益栅数十重以守。贼穷蹙，不知为计，乃纵兵平之，得其酋六十一人以归。

二年，以按摊为宣慰使，生黎王高等输贡按《元史文宗本纪》不载　。按《琼州府志》：“天历二年，生黎叛服不常，海北海南道宣慰使按摊，威望素著，生黎王高等二十馀峒皆愿输贡税。至顺元年，谭汝楫击平诸黎。”

按《元史文宗本纪》，不载　。按《琼州府志》：“至顺元年，王官福等至是复寇乾宁界，谭汝楫与万户刘成分守之。贼复寇石山等处，汝楫与子康力战，康遇害。澄迈王六具亦寇临高，逼南宁，军判罗伯龙义兵诛之。王官福复由东入寇，汝楫渡江出救，与守将设计，大败贼党。”

按《通志》：“至顺元年，黎獠既陷，三军王官福等复寇乾宁界。总兵都镇抚谭汝楫沿江自南建至番诞渡，置堠障，与司帅及万户刘其分守之。明年，贼数万寇石山新村梁陈渡，汝楫与子康力战，康遇害。”

三年，贼寇乾宁，谭汝楫击败之。

按《元史文宗本纪》不载　。按《通志》：“至顺三年，贼寇乾宁西山界都元帅关，关军水尾失利，汝楫与别将拜住击败之。后贼众，汝楫复败关，关不援，遂陷澄迈王六具亦寇临高，逼南宁界，军判罗伯龙结援兵御贼，败之。”

四年，贼王《六具》遣徒数千人掠北关，伯龙义兵诛之。

按《元史文宗本纪》不载　。按《通志》：“至顺四年春，王六具遣其徒王吾数千人掠北关，伯龙义兵诛之，乘胜逐退，毙伤者不可胜计。夏官福贼五万复由东入寇，汝楫渡江出救守将阿刺护世之围，大败贼，斩首四十一级，获军器辎重不可胜计。”

顺帝元统元年，诏完泽会兵讨黎特穆实，招降诸峒。

按《元史顺帝本纪》，不载　。按《琼州府志》，“元统元年，诏行参知政事完泽会诸道兵进讨琼黎。” 按《通志》，元统元年，南宁军达鲁花赤特穆实招降江花、落基诸峒首符富等一百九十名向化。初，至顺元年，黎贼王马同反，陷会同，乐会万州，文昌王六具寇临高，澄迈王官福据定安，东西诸黎皆应，仅存琼州民王用纠亦率十九峒作乱，二年秋七月，乃命湖广行省右丞刘耳刺领江西、湖广二省兵。九月，复调广东、福建兵共讨之。以耳剌武功未集而卒，至是始命择督诸道兵及广西獞兵讨之。谭汝楫请先死战，以绝其根株，泽因下受贼金以间，竟纳降而归。

二年，诏置黎兵万户府。

按《元史顺帝本纪》。不载　按《琼州府志》。元统二年十月。“中书省奏准依广西屯田万户府例。置黎兵万户府。”

按《通志》：元统二年十月，湖广行省咨，“海南僻在近边，南接占城，西邻交阯，环海四百馀里，中盘百洞，黎獠杂居，宜立万户府以镇之。” 中书省奏准，依广西屯田万户府例，置黎兵万户府。明

太祖洪武二年，永嘉侯朱亮祖剿服乐会叛黎，各属黎峒节次收服。

按《琼州府志》：“洪武二年，永嘉侯朱亮祖师𢭏雷州，威声所至，黎首吉天章等奔走听谕，惟乐会小踢峒贼长王官泰顿兵不散，亮祖统指挥耿天璧等，将大军抵其地，败走其众，各峒熟黎出官附籍，认供租税，惟深峒生𥟖尚恃险阻未归。继而万州熟黎王贤保等，儋之黎首苻均胜等，崖之千家等村罗岂等，琼之苻” 进福等，文昌之王伯琪、澄迈之王四官、王观平、临高之陈苻九等贼不时窃发。广东都司及海南卫官旗节次领军收捕之。

按《通志》：“黎首自归附后，谷峒熟黎屡效顺，出官附籍，认供租税，惟深峒生𥟖尚恃险阻未归。继而万州卑纽、黎𦫼等峒熟黎王贤保、王贤俊、王琪、王观保、王观禄等复梗化。儋之大村、峨低、七方、新场等峒黎首符均胜、符凤、符方抄等，崖之抱怀、多𥳑、千家等村罗岂、罗跪等，琼山之符进福、王观磨，文昌之王伯琪，澄迈” 之《王四官》、王观平，临高之《番缦》《居𦫼》等村符陈九等黎贼又复不时窃发，广东都使司及海南卫官旗，节次领军收捕之。

六年，指挥张仁收平儋州黎寇。

按《通志》：“洪武六年，指挥张仁收平儋州黎寇。初，二年己酉诸黎归附之后，文昌抵万州，黎峒尝梗化，累征讨不服。至是，儋州亦陷，仁始领军削平大村、七方等峒。”

七年，讨平儋州澄迈诸黎。

按《明外史土司传》：“洪武七年正月，儋州黎人苻均胜等作乱，海南卫率兵讨之。三月，海南卫指挥同知张仁以兵讨儋州贼陈逢愆，斩之。五月，海南罗屯等峒黎人作乱，千户周旺等讨平之。八月，澄迈县贼王官舍乱，典史彭祯领民兵捕斩之。”

十五年，讨万、崖二州黎，追斩之。

按《明外史土司传》：“洪武十五年八月，万、崖二州民陈鼎叔等作乱，陷陵水县，为海南卫官军击败，追至藤桥，斩鼎叔等三百馀人，馀党悉平。十七年，讨擒儋州乱黎，以知州魏世吉受贿，纵贼，杖之。”

按《明外史土司传》：“洪武十七年七月，儋州宜伦县黎民唐那虎等乱，海南卫指挥张信发兵讨之，贼渠唐那虎、郑银等败遁，信追擒之，及其属送京师。知州魏世吉受贿，纵银去。帝谓兵部曰：‘知州不能捕贼，及官军捕至而反纵之’。命遣力士即其州杖世吉，责擒捕所纵者。”

二十年，平白延砦诸黎。

按《文昌县志》：“洪武二十年，白延砦诸黎乱，广东都指挥花茂率卫指挥石坚等讨平之。”

二十七年，讨崖州澄迈、儋州黎，平之。

按《琼州府志》：“洪武二十七年，崖州澄迈、儋州等诸黎复乱，指挥牛铭、曹源等讨平之。”

二十八年，讨平崖州、定文三州县黎峒。

按《琼州府志》：“洪武二十八年，崖州千家村定安、光螺、文昌、白延等处黎乱，都指挥花茂同指挥石坚、牛铭，千户崇实等讨平之。”

二十九年，昌化万州黎相继寇乱，讨平之。按《琼州府志》：“洪武二十九年，昌化𥟖贼苻公魂等乱，指挥石坚、千户徐真统军讨平，时万州鹧鸪啼峒王得隆亦寇乱，随收捕之。”

按《通志》：“庚辰年三月壬辰，广东公差大理寺丞彭与民等奏言，琼州府所属周围俱大海内包黎峒，民少黎多。其熟黎虽是顺化，止纳秋粮，各项差役俱系民。当其生黎，时常出没劫掠，连年出镇征剿，为害不息。今询访各处熟黎俱有峒首，凡遇差征，有司俱凭峒首催办，官军征捕亦凭峒首指引。今所属各有防黎及备委巡检司。如将各处峒首选其素能抚服黎人者，授以巡检司职事，其弓兵就于黎人内佥点应当，令其镇抚熟𥟖当差，招抚生黎向化。如此则黎民帖服，军民安息矣。” 诏如所请。明年五月十一日，琼州府宁远县藤县巡检司添设副巡检，黄旗通远巡检司添设副巡检黎让。十月十一日，万宁县莲塘巡检司添设副巡检王钱，陵水县苗山巡检司添设副巡检符森。其后，永乐中虽复洪武官制，独两广及荆南土人为副巡检者仍权留云。

成祖永乐二年，太学生潘隆招抚无功，伏诛。以林彬按斩脚峒黎，授土官典史。

按《琼州府志》：“永乐二年甲申，太学生崖州潘隆建议招黎，授以知县职名，赍檄来谕。后无功，伏诛。”

按《文昌县志》：永乐二年，白延、林彬按斩脚峒黎三十馀邨，奉例授彬土官典史，有敕世袭。三年，遣使赍敕抚谕黎峒。又以御史汪俊民言，敕黎首王贤祐亲临招抚，各官升赏有差。按《明外史土司传》，“永乐三年四月，广东都司言，琼州所属七县八峒生黎八千五百人，崖州抱有等十八村，一千馀户，俱巳向化，惟罗活” 诸峒生黎尚未归附。帝命遣通判刘铭赍敕抚谕之。七月，御史汪俊民言：“琼州周围皆海，中有大小五指、𥟖母等山，皆生熟黎人所居。比岁军民有逃入黎峒者，甚且引诱生黎，侵扰居民。朝廷屡使招谕，黎性顽狠，未见信从。又山水峻恶，风气亦异，人罹其瘴毒者，鲜能全活。近访宜伦县熟黎，峒首王贤祐，尝奉命招谕黎民，归化者多。请仍诏贤祐量授以官，俾招谕未服，戒约诸峒，无纳逋逃。其熟𥟖则令随产纳税，悉免差徭；其生黎归化者，免税三年；峒首则量所招民数多寡授以职。如此，庶几黎民顺服矣。” 从之。九月，遣知县潘隆本赍敕抚谕琼州黎峒生黎。

按《琼州府志》：“永乐三年招黎敕谕黎峒民人曰：‘朕奉天明命，嗣守太祖皇帝洪业，四方万国悉来朝贡。尚念尔等以蕞尔之地，远处海南州郡之中，仰慕声教，盖亦有年。第因有司不能招抚，无由自达。今特遣知县潘隆本土人邢万胜、陈引、苻添成、蒲干、苻添庆、王歪头赍敕往谕。尔等体朕广爱之心，共相议让，数人’” 同使臣来朝，“朕即颁给赏赐，俾回田里，以安尔众，使尔子子孙”

“孙，永享太平之福，故谕。” 乙酉，委梧州府通判刘铭，遥授县丞，封川欧可诚，继以儋之黎首王贤祐为同知，特敕亲临招抚。续遣黎峒首苻添庆、黄侬狗、万州苻森、崖州黎让、琼山许志广、临高王侬狗，澄迈王朝冠、定安锺异、乐会王存礼等，招到桃花、拥糠、抱怀、罹横、丹腊、纵横等生黎村峒，相率入朝，各验其招抚多寡，受赏除官有差，专一抚黎，不预他事。复陞刘铭为知府，欧可诚为推官，亦不管府事。后铭卒于官。壬辰，以刑部郎中黄重继为知府。因土官侵害黎人，累经奏闻。

四年，琼属生黎入朝，爵赏有差，遂授刘铭为知府抚之。及讨崖、黎之为乱者。

按《明外史土司传》：“永乐四年三月，琼州属县生黎峒首罗显、许志广、陈忠等三十三人来朝。初以生𥟖多未向化，遣刘铭招抚，至是向化者万馀户，显等从铭来朝，且乞铭抚其众。帝遂授铭琼州府知府，专职抚黎，仍授显等知县、县丞、巡检等官，赐冠带钞币遣还。自是诸𥟖感悦，相继来归。四月，琼州府琼山、临高诸” 县生黎峒首王罚、锺异、王琳等来朝。命罚等为主簿、巡检，赐冠带、钞币。

按《琼州府志》：“是年复安抚黎人，敕谕琼山县南岐村黎首陈忠等，谕曰：‘恁每都是好百姓。比先只为军卫有司官吏不才，苦害恁上头，恁每害怕了，不肯出来。如今听得朝廷差人来招谕，便都一心向化，出来朝见，都赏赐了回去。今后恁村峒人民，都不要供应差拨，从便安心乐业，享太平的福。但是军卫有司官吏’” 军民人等，非法生事，扰害恁的，便将著这敕谕直到京城来，说“我将大法度治他。” 故《谕》是年，崖州罗活峒黎贼作乱，都指挥花茂讨平之。

六年，生黎王贤祐等朝贡，爵赏之。

按《明外史土司传》：“永乐六年二月，刘铭率生黎峒首王贤祐、王惠、王存礼等来朝，贡马。命贤祐为儋州同知，惠、存礼为万宁县主簿，赐冠带钞币，俾专抚黎民。”

八年，赐文昌黎首周振生钞、币。

按《明外史土司传》：“永乐八年十二月，琼州文昌县斩脚寨黎首周振生等来归，赐钞币，俾仍往招诸峒生黎。”

九年以招黎陞王寄扶为主簿，并赐峒首钞按《明外史土司传》：“永乐九年，临高县典史王寄扶奉命招至生黎二千馀户，而以峒首王乃等来朝。命寄扶为县主簿，赐冠带钞币，并赐王乃等钞。”

十一年，命籍黎民归化者为民。

按《明外史土司传》：“永乐十一年正月，琼山县东洋都民周孔洙招谕包黎等村𥟖人王观巧等二百三十户，愿附籍为民，从之。七月，临高民黄茂奉命招抚深峒、那呆等二十四峒生黎，至是率黎首王聚、苻喜等来朝贡马。黎民来归者，户四百有奇。通计前后所抚诸黎共千六百七十处，户三万有奇。” 盖本庙算云。

十二年，赐澄迈𥟖首钞币按《明外史土司传》：“永乐十二年，澄迈县生黎峒首王观监遣子贡马，赐钞币。”

十四年，诏定“生黎朝贡例。”

按《明外史土司传》：“永乐十四年，儋州土官同知王贤祐率生黎峒首王撤黎佛金等来朝贡。帝嘉纳之，命礼部曰：‘黎人远处海南，慕义来归，若朝贡频繁，非存抚意。自今生黎土官峒首，俱三年一贡，著为令’。”

十六年，感恩黎人入贡。

按《明外史土司传》：“永乐十六年，感恩县土知县楼吉禄率峒首贡马。”

十九年，琼州黎《罗淋》入贡。知府王伯贞定崖州，黎乱。

按《明外史土司传》：永乐十九年，琼州宁远县土县丞邢京率峒首罗淋朝贡。时崖州民以私忿相战斗，卫将利渔所，欲发兵剿之。琼州知府王伯贞执不可，曰：“彼自相仇杀耳，非有寇城邑杀良民之恶，不足烦官军。” 卫将不从，伯贞乃遣宁远县丞黄童视之，果仇杀，获贼渠数人罪之，黎人遂安。。